ระเบียบกระทรวงยุติธรรมระเบียบกระทรวงยุติธรรมว่าด้วยการเก็บรักษาและทำลายสมุดบัญชีดวงตรา เอกสารและสำนวนในกรมบังคับคดี(ฉบับที่ ๓) พ.ศ. ๒๕๔๔--------- โดยที่เป็นการสมควรปรับปรุงระเบียบกระทรวงยุติธรรมว่าด้วยการเก็บรักษาและทำลายสมุดบัญชี ดวงตรา เอกสาร และสำนวนในกรมบังคับคดี พ.ศ.๒๕๑๙ ให้สอดคล้องกับภาวการณ์และเพื่อให้การปฏิบัติราชการเป็นไปด้วยความเรียบร้อยคล่องตัวและมีประสิทธิภาพ กระทรวงยุติธรรม จึงวางระเบียบไว้ดังนี้ ข้อ๑ ระเบียบนี้เรียกว่า"ระเบียบกระทรวงยุติธรรมว่าด้วยการเก็บรักษาและทำลายสมุดบัญชี ดวงตรา เอกสารและสำนวนในกรมบังคับคดี (ฉบับที่ ๓)พ.ศ. ๒๕๔๔" ข้อ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไป ข้อ๓ ให้ยกเลิกความในข้อ ๑แห่งระเบียบกระทรวงยุติธรรม ว่าด้วยการเก็บรักษาและทำลายสมุดบัญชี ดวงตรา เอกสารและสำนวนในกรมบังคับคดีพ.ศ. ๒๕๑๙ และให้ใช้ความต่อไปนี้แทน "ข้อ๑ สำนวนเกี่ยวกับการบังคับคดี บรรดาสำนวนความเกี่ยวกับการบังคับคดีอันถึงที่สุดหรือพ้นระยะเวลาการบังคับคดีเกินกว่าหนึ่งปี ให้จัดการปลดทำลายคงเก็บรักษาไว้เฉพาะหมายบังคับคดีคำพิพากษาหรือคำสั่งของศาล คำสั่งยึดอายัดและจำหน่ายทรัพย์สินคำสั่งถอนการยึดหรือถอนการอายัดทรัพย์สิน เอกสารสิทธิบัญชียึดทรัพย์ บัญชีขายทรัพย์หนังสือแจ้งการโอนกรรมสิทธิ์ในทรัพย์สิน หนังสือของเจ้าพนักงานบังคับคดีรายงานศาลถอนการยึดหรือถอนการบังคับคดีบัญชีแสดงส่วนเฉลี่ยหรือบัญชีแสดงการรับและจ่ายเงินและเอกสารอื่นตามที่อธิบดีกรมบังคับคดีเห็นสมควรกำหนด นอกนั้นให้ทำลายเสีย หากเอกสารที่จะต้องเก็บรักษาดังกล่าวได้ถ่ายไมโครฟิล์มหรือกราดภาพหรือบันทึกในแผ่นบันทึกข้อมูลหรือด้วยสื่ออื่นตามที่อธิบดีกรมบังคับคดีกำหนดไว้แล้วก็ให้ทำลายเอกสารนั้นได้เว้นแต่เอกสารสิทธิ" ข้อ๔ ให้ยกเลิกความในข้อ ๒แห่งระเบียบกระทรวงยุติธรรม ว่าด้วยการเก็บรักษาและทำลายสมุดบัญชี ดวงตรา เอกสารและสำนวนในกรมบังคับคดีพ.ศ. ๒๕๑๙ และให้ใช้ความต่อไปนี้แทน "ข้อ๒สำนวนเกี่ยวกับการบังคับคดีล้มละลาย บรรดาสำนวนความเกี่ยวกับการบังคับคดีล้มละลายอันถึงที่สุดเกินกว่าหนึ่งปีนับแต่ปิดคดี หรือเนื่องจากการประนอมหนี้สำเร็จหรือยกเลิกการล้มละลายให้จัดการปลดทำลาย คงเก็บรักษาไว้เฉพาะคำพิพากษาหรือคำสั่งของศาลคำบังคับคำสั่งยึดอายัดและจำหน่ายทรัพย์สิน คำสั่งถอนการยึด หรือถอนการอายัดทรัพย์สินรายงานการประชุมเจ้าหนี้หรือกรรมการเจ้าหนี้ เอกสารสิทธิบัญชียึดทรัพย์ บัญชีขายทรัพย์หนังสือแจ้งการโอนกรรมสิทธิ์ในทรัพย์สิน บัญชีจ่ายเงินส่วนแบ่งหรือบัญชีแสดงการรับและจ่ายเงินและเอกสารอื่นตามที่อธิบดีกรมบังคับคดีเห็นสมควรกำหนดนอกนั้นให้ทำลายเสีย หากเอกสารที่จะต้องเก็บรักษาดังกล่าวได้ถ่ายไมโครฟิล์มหรือกราดภาพหรือบันทึกในแผ่นบันทึกข้อมูลหรือด้วยสื่ออื่นตามที่อธิบดีกรมบังคับคดีกำหนดไว้แล้วก็ให้ทำลายเอกสารนั้นได้ เว้นแต่เอกสารสิทธิ" ข้อ๕ ให้ยกเลิกความในข้อ ๓ แห่งระเบียบกระทรวงยุติธรรมว่าด้วยการเก็บรักษาและทำลายสมุดบัญชี ดวงตรา เอกสารและสำนวนในกรมบังคับคดีพ.ศ. ๒๕๑๙ และให้ใช้ความต่อไปนี้แทน "ข้อ๓ สำนวนเกี่ยวกับการวางทรัพย์ บรรดาสำนวนความเกี่ยวกับการวางทรัพย์อันถึงที่สุดเกินกว่าหนึ่งปีให้จัดการปลดทำลาย คงเก็บรักษาไว้เฉพาะคำร้องขอวางทรัพย์คำร้องขอรับเงิน คำพิพากษาหรือคำสั่งของศาลเอกสารสิทธิ บัญชีทรัพย์หนังสือแจ้งการโอนกรรมทสิทธิ์ในทรัพย์สิน หนังสือข้อตกลงระหว่างลูกหนี้กับเจ้าหนี้ บัญชีแสดงการรับและจ่ายเงินและเอกสารอื่นตามที่อธิบดีกรมบังคับคดีเห็นสมควรกำหนดนอกนั้นให้ทำลายเสีย หากเอกสารที่จะต้องเก็บรักษาดังกล่าวได้ถ่ายไมโครฟิล์มหรือกราดภาพหรือบันทึกในแผ่นบันทึอข้อมูลหรือด้วยสื่ออื่นตามที่อธิบดีกรมบังคับคดีกำหนดไว้แล้วก็ให้ทำลายเอกสารนั้นได้เว้นแต่เอกสารสิทธิ" ข้อ๖ ให้ยกเลิกความในข้อ ๔แห่งระเบียบกระทรวงยุติธรรม ว่าด้วยการเก็บรักษาและทำลายสมุดบัญชี ดวงตรา เอกสารและสำนวนในกรมบังคับคดีพ.ศ. ๒๕๑๙ และให้ใช้ความต่อไปนี้แทน "ข้อ๔ สำนวนเกี่ยวกับการชำระบัญชี บรรดาสำนวนความเกี่ยวกับการชำระบัญชีห้างหุ้นส่วนบริษัท หรือนิติบุคคลอื่นตามที่ศาลมีคำสั่งแต่งตั้งให้เป็นผู้ชำระบัญชีอันถึงที่สุดเกินกว่าหนึ่งปีนับแต่เสร็จการชำระบัญชีหรือถอนการชำระบัญชีให้จัดการปลดทำลายคงเก็บรักษาไว้เฉพาะคำพิพากษาหรือคำสั่งของศาล หนังสือแจ้งการจดทะเบียนเลิกห้างหุ้นส่วนหรือบริษัทและหนังสือแจ้งการจดทะเบียนเสร็จการชำระบัญชี คำสั่งยึดอายัดและจำหน่ายทรัพย์สินคำสั่งถอนการยึดหรือถอนการอายัดทรัพย์สิน รายงานการประชุม ผู้เป็นหุ้นส่วนหรือบริษัท เอกสารสิทธิ บัญชีทรัพย์หนังสือแจ้งการโอนกรรมสิทธิ์ในทรัพย์สิน บัญชีงบดุลและบัญชีกำไรขาดทุน บัญชีแสดงการรับและจ่ายเงินและเอกสารอื่นตามที่อธิบดีกรมบังคับคดีเห็นสมควรกำหนด นอกนั้นให้ทำลายเสีย หากเอกสารที่จะต้องเก็บรักษาดังกล่าวได้ถ่ายไมโครฟิล์มหรือกราดภาพหรือบันทึกในแผ่นบันทึกข้อมูลหรือด้วยสื่ออื่นตามที่อธิบดีกรมบังคับคดีกำหนดไว้แล้วก็ให้ทำลายเอกสารนั้นได้เว้นแต่เอกสารสิทธิ" ข้อ๗ ให้ยกเลิกความในข้อ ๘แห่งระเบียบกระทรวงยุติธรรม ว่าด้วยการเก็บรักษาและทำลายสมุดบัญชี ดวงตรา เอกสารและสำนวนในกรมบังคับคดีพ.ศ. ๒๕๑๙ และให้ใช้ความต่อไปนี้แทน "ข้อ๘ สมุดบัญชี ดวงตราและเอกสารที่ยึดได้หรือมีผู้นำส่งในคดีเมื่อมีอายุเกินหนึ่งปีนับแต่คดีเสร็จและไม่มีผู้รับคืนให้ทำลายเสียเว้นแต่เอกสารสิทธิ" ประกาศณ วันที่ ๑๒ มิถุนายน พ.ศ. ๒๕๔๔ พงศ์เทพ เทพกาญจนา รัฐมนตรีว่าการกระทรวงยุติธรรม[รก.๒๕๔๔/พ๖๐ง/๓/๒๗ มิถุนายน ๒๕๔๔] อัมพิกา/แก้ไข ๒๗/๑๑/๔๔